Urban Market

Hustle Bratislava: Spoločenská párová tancovačka
2024-12-15 18:30 - 20:00 (Europe/Prague) | Pódium na balkóne
Príďte to rozbaliť s tanečníkmi z Hustle Bratislava a zažiť čarovnú atmosféru vianočnej Starej Tržnice. Môžete sa tešiť na obľúbenú tančiareň párového tanca Hustle, ktorý si zatancujete absolútne kdekoľvek, na akúkoľvek hudbu a ktorý si zamilujete! Začiatok každej tančiarne odštartuje Hustle workshop s @matusandmonika, po ktorom to budete vedieť rovno rozbaliť na parkete.

Čo je Hustle? Hustle je spoločenský párový tanec, ktorý vznikol počas disko éry v 70. rokoch v kluboch v NYC. Bol inšpirovaný mambom/salsou a ďalšími tanečnými štýly ako tango, waltz až po súčasné párové, či street dance tance. Hustle patrí medzi „social dance“, tancuje sa na klubovú hudbu ako je funk, disco, house, hip hop, či RnB ale takisto aj iné rôzne žánre. Práve hudba robí z tohto tanca univerzálny párový tanec, ktorý si spoločne viete užiť v klube, či na ktorejkoľvek tanečnej párty.
